కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
నా చెల్లిని వారేం చేయలేరు: కంగన సోదరి
బాలీవుడ్ నటి కంగనా రనౌత్ సోదరి.. మీడియా మాఫియాను ఉద్దేశిస్తూ వరుస ట్వీ్ట్లు చేశారు. కావేరీ నదిని కాపాడుకోవడానికి కంగన ఇస్తున్న విరాళాలను ఉద్దేశిస్తూ పలువురు నెటిజన్లు సెటైర్లు వేశారు. వీటికి సమాధానమిస్తూ రంగోలీ ట్వీట్ చేశారు.
Samayam Telugu | Updated:
Sep 6, 2019, 02:05PM IST
నా చెల్లిని వారేం చేయలేరు: కంగన సోదరి
కావేరీ నదిని కాపాడుకోవడానికి ముగ్గురు ‘క్వీన్స్’.. కంగనా రనౌత్ , కాజల్ అగర్వాల్, తమన్నా ముందడుగు వేశారు. ‘కావేరీ కాలింగ్’ పేరిట విరాళాలు చేయాల్సిందిగా అభిమానులను కోరారు. ఈ నేపథ్యంలో ఎప్పుడూ నోటి దురుసుతో పొగరుగా మాట్లాడే కంగన ఇంత మంచి వ్యక్తిగా ఎలా మారిందబ్బా? అంటూ పలువురు నెటిజన్లు వ్యంగంగా కామెంట్లు చేస్తు్న్నారు. దీనిపై కంగన సోదరి రంగోలీ ట్విటర్ వేదికగా స్పందించారు. ‘కంగన ఇంత మంచి మనిషిగా ఎప్పుడు మారింది? అని చాలా మంది నన్ను అడుగుతున్నారు.
వారందరికీ నేను చెప్పే సమాధానం ఒక్కటే. కంగనకు 21 ఏళ్లు ఉన్నప్పుడు రామకృష్ణ మిషన్‌కు సాయం చేసింది. వారికి ఓ హాస్పిటల్ కట్టించింది. ఏళ్లు గడుస్తున్న కొద్దీ వివేకానంద ఆశ్రమంతో చేతులు కలిపి రూరల్ ఇండియా సంక్షేమం కోసం పాటు పడుతోంది. కంగనకు యోగా నేర్పించిన సూర్యనారాయణ్.. కంగన ఇబ్బందులు పడుతున్నప్పుడు ఆమెను ఆదుకున్నారు. ఇప్పుడు కంగన మంచి పొజిషన్‌లో ఉంది కాబట్టి ఆయనకు రూ.2.5 కోట్ల విలువైన ఇల్లు కట్టించి రుణం తీర్చుకుంది. హిమాచల్ ప్రదేశ్‌లో గ్రామస్థుల కోసం ఆలయాలు కట్టించింది. ఇప్పుడు తాను సంపాదిస్తున్న డబ్బు నుంచి కొంత మొత్తాన్ని కావేరీ నది కోసం విరాళంగా ఇస్తుంది. ఇలా కంగన 12 ఏళ్ల వరకు విరాళాలు అందిస్తూ ఉంటుంది. కంగన ఎప్పుడూ తన మంచి మనసును చాటుకుంటూ వచ్చింది. మూవీ మాఫియాకు కంగనతో ఎన్ని సమస్యలు ఉన్నా ఆమెను ఎవ్వరూ ఏమీ చేయలేరు’ అని పేర్కొన్నారు.
ఇక్కడ మూవీ మాఫియా అంటే కరణ్ జోహార్ గ్యాంగ్. ఆయన నెపోటిజం (బంధుప్రీతి)కి పెట్టింది పేరని కంగనకు వ్యతిరేకంగా ట్వీట్లు చేయిస్తుంటారని రంగోలీ పరోక్షంగా అన్నారు. కంగన ఏం చేసినా దాని గురించి నెగిటివ్‌గా ప్రచారం కల్పించాలని కరణ్ జోహార్ ప్లాన్ వేస్తుంటారని రంగోలీ చాలా సార్లు ఆరోపించారు. తన సోదరి గురించి ఎవరైనా ఒక్కమాట అంటే చాలు వెంటనే రంగోలీ ట్విటర్‌ వేదికగా ఘాటుగా సమాధానమిచ్చి వారి నోరుమూయిస్తుంటారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.